|  |
| --- |
| 30.11.2018.  Бруто домаћи производ, 2005-2014.  - Наставак процеса ревизије –  Настављајући процес велике ревизије који је започет ове године и у првој фази реализован публиковањем претходних резултата за период 2015–2017, Републички завод за статистику спровео је ревизију годишњих података о бруто домаћем производу (БДП) и за период 2005–2014. Ови подаци (претходни) биће расположиви на сајту Републичког завода за статистику, у бази података: <http://data.stat.gov.rs/?caller=090201&languageCode=sr-Cyrl>.  Напомињемо да су претходни резултати обрачуна БДП-а по новој методологији за 2017. годину, као и ревидиране процене за 2015. и 2016. годину већ публиковани и доступни у бази података Републичког завода за статистику од 01.10.2018. године. Ревидираним подацима који се сада објављују заокружена је серија за БДП од 2005. до 2017. године.  Подаци о БДП-у пре 2005. године (период 1995–2004) биће ревидирани, тј. цела серија комплетирана током 2019. године (као и у земљама чланицама ЕУ). |
|  |